abbreviation: LItLEA

pdf_content: 618.100 - Lescha introductiva tar la legislaziun federala davart las persunas estras e davart ils fatgs d'asil (LItLEA)    618.100   Lescha introductiva tar la legislaziun federala davart las  persunas estras e davart ils fatgs d'asil (LItLEA)  dals 10-12-2008 (versiun dals 01-01-2022)  Il cussegl grond dal chantun Grischun1),  sa basond sin l'art. 31 da la constituziun chantunala2) e sin l'art. 124 al. 2 da la lescha  federala davart las persunas estras3), suenter avair gì invista da la missiva da la regenza dals 26 d'avust 20084),  concluda:  1. Cumpetenzas ed organisaziun  Art.  1 Delegaziun d'incumbensas 1 La regenza po delegar incumbensas executivas da la legislaziun davart las persunas  estras  e  davart  ils  fatgs  d'asil  ad  autoritads  communalas  u  federalas  sco  er  ad  ulteriuras terzas persunas, sche las premissas necessarias èn ademplidas.  Art.  2 Autoritad giudiziala 1 L'autoritad  giudiziala  per  las  mesiras  repressivas  da  la  legislaziun  davart  las   persunas estras e davart ils fatgs d'asil è la derschadra singula u il derschader singul  da la dretgira chantunala da mesiras repressivas. * 2 … *  Art.  3 Polizia chantunala 1 Per  incumbensa  dal  post  da  servetsch  cumpetent  u  da  l'autoritad  giudiziala  cumpetenta  fa  la  polizia  chantunala  scleriments,  interrogaziuns,  escortas  ed  arrestaziuns sco er perquisiziuns da persunas, da chaussas e da chasas.  1) PCG 2008/2009, 432 2) DG 110.100 3) CS 142.20 4) pagina 593  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/142.20/rm   618.100    2 En enclegientscha u per incumbensa dal post da servetsch cumpetent exequescha  ella mesiras d'allontanament, expulsiuns e mesiras repressivas.  Art.  4 Vischnancas 1. obligaziun da recepziun  1 La regenza po obligar las vischnancas da recepir – a norma dal dumber da lur  populaziun  –  requirentas  e  requirents  d'asil,  persunas  ch'èn  admessas  provisoricamain sco er persunas cun in basegn da protecziun. 2 Il  chantun  po  manar  agens  centers  da  collocaziun  sco  er  atgnas  structuras  per   prestar l'agid d'urgenza. 3 Sche singulas vischnancas ston supportar grevezzas finanzialas smesiradas, perquai  ch'ellas  ston  procurar  per  la  collocaziun,  las  conceda  la  regenza  ina  gulivaziun  finanziala.  Art.  5 2. controlla davart las persunas estras 1 Las vischnancas mainan ina controlla davart las persunas estras. Ellas designeschan  l'autoritad  ch'è  cumpetenta  per  questa  incumbensa.  Sch'ellas  na fan  betg  quai,  è  cumpetenta la suprastanza communala.  Art.  5a * Procedura da multas disciplinaras tenor il dretg federal 1 Las  vischnancas  incasseschan  multas  disciplinaras,  sche  las  obligaziuns  d'annunziar l'arriv e la partenza vegnan violadas (art. 120 al. 1 lit. a LEst1)). 2 La polizia chantunala incassescha multas disciplinaras en cas da cuntravenziuns  cunter l'artitgel 120 alinea 1 literas b fin e LEst. 3 La procedura sa drizza tenor la lescha federala davart las multas disciplinaras2).  2. Obligaziuns e proceduras  Art.  6 Midadas d'adressa ed annunzias 1 Las persunas estras ston annunziar lur arriv e lur partenza a l'autoritad cumpetenta   da lur lieu da domicil. 2 Ina midada d'adressa entaifer il lieu da domicil sto vegnir annunziada a l'autoritad  cumpetenta entaifer 14 dis. *  Art.  7 Restituziun 1 Il  post  da  servetsch  cumpetent  dispona  che  las  persunas  che  han  fatg  ina  decleraziun  da  garanzia  en  il  rom da  la  procedura  d'entrada  d'ina  terza  persuna  stoppian restituir ils custs ch'èn resultads per il maun public.  1) CS 142.20 2) CS 741.03  2    http://db.clex.ch/link/Bund/741.03/rm http://db.clex.ch/link/Bund/142.20/rm    618.100   Art.  8 Controlla tras la media u tras il medi da confidenza 1 Las autoritads cumpetentas pon obligar persunas estras da sa suttametter ad ina  controlla tras la media u tras il medi da confidenza, sch'il stadi da sanadad ha ina  impurtanza tar l'applicaziun da la legislaziun davart las persunas estras e davart ils  fatgs d'asil. 2 Sche la controlla tras la media u tras il medi da confidenza vegn refusada, sto la  persuna estra purtar las consequenzas da la mancanza da la cumprova.  Art.  9 Obligaziun da dar infurmaziuns, dretg da prender invista da las actas 1 En connex cun proceduras dal dretg davart las persunas estras e davart ils fatgs  d'asil  èn  tut  las  autoritads  chantunalas  e  communalas  sco  er  las  patrunas  ed  ils   patruns obligads da dar infurmaziuns ed invista da las actas als posts da servetsch  cumpetents, sche quels dumondan quai. 2 La regenza fixescha, tge infurmaziuns e tge actas che las autoritads communalas e   chantunalas ston communitgar e trametter als posts da servetsch cumpetents senza  vegnir intimadas.  3. Integraziun  Art.  10 Promoziun 1 En il rom da las disposiziuns da la legislaziun davart las persunas estras e davart ils  fatgs  d'asil  promovan  il  chantun  e  las  vischnancas  l'integraziun  da  las  persunas  estras. 2 En il rom da lur pussaivladads promovan las patrunas ed ils patruns l'integraziun da   lur lavurantas estras e da lur lavurants esters. 3 Dals basegns da l'integraziun da dunnas, d'uffants e da giuvenils vegni tegnì quint  spezialmain.  Art.  11 Obligaziuns 1 Las persunas estras èn obligadas d'emprender ad enconuscher las cundiziuns da  viver e las relaziuns socialas indigenas, da respectar l'urden dal stadi da dretg ed ils  princips  democratics,  d'observar  l'urden  giuridic  svizzer,  d'emprender  ina  lingua  chantunala sco er da sa participar – en il rom da lur abilitads – a la vita economica. 2 Ellas ston procurar che lur conjugalas e che lur conjugals, che lur partenarias e che  lur  partenaris  registrads  sco  er  che  lur  uffants  survegnian  la  furmaziun  ch'è  necessaria  per  l'integraziun  e  per  l'egualitad  da  las  schanzas.  Plinavant  ston  las   persunas  estras  dar  la  pussaivladad ad  ellas  ed  ad  els  da sa  participar  a  la  vita   economica, sociala e culturala.   3     618.100    Art.  12 Cunvegnas d'integraziun 1 Tar la concessiun u tar la prolungaziun da permissiuns da dimora u da permissiuns  da dimora curta po il post da servetsch cumpetent concluder cunvegnas d'integraziun  cun las persunas estras tenor la lescha federala davart las persunas estras. 2 Entaifer lur champ da cumpetenza pon las autoritads chantunalas e communalas  concluder – tras obligaziuns legalas – cunvegnas d'integraziun pli extendidas cun las  persunas estras. 3 Sche questas obligaziuns na vegnan betg ademplidas senza motivs perstgisabels,  prendan  las  autoritads  mesiras  en  il  rom  da  la  basa  legala  da  lur  champ  da  cumpetenza.  Art.  13 Contribuziuns finanzialas 1 Tut tenor il basegn pajan il chantun e las vischnancas contribuziuns finanzialas a  projects ed a mesiras per l'integraziun persistenta da persunas estras che han ina  dimora durabla e legala en Svizra. 2 La  participaziun  da  las  vischnancas  als  custs  importa  50  pertschient  da  la  contribuziun chantunala e sa drizza tenor il  dumber d'abitantas e d'abitants da la   populaziun residenta permanenta. 3 Contribuziuns finanzialas a projects ed a mesiras d'integraziun vegnan per regla   concedidas mo, sch'igl è avant maun ina participaziun finanziala adequata da terzas  persunas. 4 Las  participantas  ed  ils  participants  da  projects  e  da  mesiras  d'integraziun  che  vegnan promovids dal stadi ston per regla pajar ina contribuziun adequata als custs. 5 Il chantun e las vischnancas pon concluder in cun l'auter u cun terzas persunas  cunvegnas da prestaziun per realisar projects e mesiras d'integraziun.  Art.  14 Pauschala d'integraziun 1 Cumpigliond  las  autoritads  chantunalas  e  communalas  pertutgadas  è  il  post  chantunal da contact per dumondas d'integraziun cumpetent per utilisar la pauschala  d'integraziun  da  la  confederaziun  per  emprimas  mesiras  sco  er  per  promover  l'acquisiziun  d'ina  lingua  chantunala  e  l'integraziun  da  fugitivas  e  da  fugitivs  renconuschids sco er da persunas ch'èn admessas provisoricamain.  Art.  15 Direcziun e coordinaziun 1 La  regenza  fixescha  ils  secturs  da  promoziun  e  la  direcziun  strategica  da  la  promoziun chantunala da l'integraziun. 2 Il post da servetsch cumpetent coordinescha ils projects e las mesiras d'integraziun.  Las autoritads chantunalas e las vischnancas al ston consultar, sch'ellas planiseschan  mesiras ch'èn relevantas per l'integraziun. 3 Per il post da servetsch chantunal cumpetent designeschan las vischnancas in post  da contact per dumondas d'integraziun.  4       618.100   Art.  16 Infurmaziun 1 Il  post  da  servetsch  cumpetent  garantescha  che  l'obligaziun  d'infurmaziun  dal  chantun  e  da las  vischnancas tenor  il  dretg federal  vegnia  ademplida envers  las  persunas estras sco er envers la publicitad. 2 El  è  responsabel  per  barattar  infurmaziuns ed experientschas cun las  autoritads  chantunalas ch'èn pertutgadas da dumondas da migraziun sco er cun las vischnancas.  4. Mesiras repressivas en il dretg da persunas estras  Art.  17 Relaziuns midadas 1 Il post da servetsch cumpetent abolescha las mesiras repressivas, e quai d'uffizi u  sin  dumonda  da  la  persuna estra,  u  las  adatta  a  las  relaziuns  midadas,  sche las   premissas per ordinar ina mesira che privescha da la libertad u che restrenscha la  libertad sa midan u scrodan.  Art.  18 Tractativa per controllar l'arrest 1. translaziun  1 Sche quai è necessari, engascha l'autoritad giudiziala ina interpreta u in interpret,   per che la tractativa possia vegnir translatada en ina lingua che la persuna arrestada  chapescha.  Art.  19 2. assistenza giuridica 1 La persuna arrestada ha il dretg da consultar in'assistenza giuridica privata. 2 L'autoritad giudiziala nominescha in'assistenza giuridica uffiziala per la persuna  arrestada,  sch'ella  è  basegnusa,  sch'i  dat difficultads giuridicas  u effectivas,  sche  l'arrest  effectiv  u  pronunzià  dura  passa  3 mais  e  sch'ella  giavischa  in'assistenza  giuridica. 3 Avant la tractativa infurmescha il post da servetsch cumpetent la persuna arrestada   davart las pussaivladads da consultar in'assistenza giuridica.  Art.  20 3. obligaziun da sa participar, maxima uffiziala 1 La  persuna  arrestada  è  obligada  da  sa  participar  a  la  tractativa  per  controllar  l'arrest. 2 En la procedura per controllar l'arrest vala la maxima uffiziala.  Art.  21 4. decisiun e communicaziun da la sentenzia 1 L'autoritad giudiziala decida per regla immediatamain suenter la tractativa a bucca. 2 Sche  pussaivel  vegn  la  decisiun  communitgada  immediatamain  a  bucca  e  consegnada posteriuramain en scrit,  e  quai  cun ina motivaziun ed en ina lingua  uffiziala.   5     618.100    3 En  la  decisiun  stoi  vegnir  fatg  attent  al  dretg  ed  a  las  premissas  per  far  ina   dumonda da vegnir relaschà or da l'arrest.  Art.  21a * 5. recurs 1 Cunter  decisiuns  da  l'autoritad  giudiziala  poi  vegnir  fatg  recurs  tar  la  dretgira   chantunala. 2 Per la procedura valan las disposiziuns davart il recurs penal confurm al senn.  Art.  22 Prolungaziun da l'arrest d'expulsiun 1 Sche  l'expulsiun  na  po  betg  vegnir  fatga  entaifer  la  durada  d'arrest  permessa,   inoltrescha il post da servetsch cumpetent ina dumonda a l'autoritad giudiziala per  prolungar l'arrest, e quai 5 dis da lavur avant la fin da l'arrest.  Art.  23 Prolungaziun da l'arrest pervia d'insubordinaziun 1 Sche la persuna arrestada n'è vinavant betg pronta d'ademplir sia obligaziun da  cooperar sco er da partir da la Svizra, inoltrescha il post da servetsch cumpetent ina   dumonda a l'autoritad giudiziala per prolungar l'arrest, e quai 5 dis da lavur avant la   fin da l'arrest.  Art.  24 Dumonda da vegnir relaschà or da l'arrest 1 Dumondas  da  vegnir  relaschà  or  da  l'arrest  ston  vegnir  inoltradas  al  post  da  servetsch cumpetent. Quel trametta la dumonda sco er sia posiziun entaifer 3 dis da   lavur a l'autoritad giudiziala per la laschar decider. 2 Per la procedura vegnan applitgads ils artitgels 18 fin 21a da questa lescha confurm  al senn. *  Art.  25 Fatgs disciplinars 1 Cuntravenziuns  da  la  persuna  arrestada  cunter  l'urden  da  la  praschun e  cunter  ordinaziuns  dals  organs  da  la  praschun  en  il  cas  singul  vegnan  chastiadas  cun  mesiras disciplinaras. 2 Il  post  da  servetsch  ch'è  cumpetent  per  l'execuziun  da  l'arrest  po  disponer  las  suandantas mesiras disciplinaras: 1. reprimanda en scrit u a bucca; 2. restricziun u privaziun dal dretg da disponer davart meds finanzials; 3. transferiment en in'autra cella u en in'autra partiziun; 4. restricziun u privaziun dal dretg da retrair cudeschs u gasettas sco er dal dretg   da tadlar radio e da guardar televisiun; 5. restricziun u privaziun dal dretg da survegnir visitas e dal contact per telefon; 6. serrar en en la cella fin maximalmain 10 dis; 7. * arrest fin 14 dis.  6       618.100   3 Igl è admissibel d'ordinar pliras mesiras disciplinaras a medem temp. La mesira da   serrar en en la cella e la mesira da l'arrest na dastgan betg vegnir ordinadas a medem   temp.  Art.  26 Custs per la partenza da la Svizra e custs d'execuziun, promoziun dal  return  1 La persuna estra sto per regla surpigliar sezza tut ils custs per la partenza da la   Svizra sco er tut ils custs d'execuziun. 2 Per promover il return po il post da servetsch cumpetent pajar in agid unic per il   return en l'autezza da maximalmain 3000 francs ad ina persuna estra ch'è obligada  da  bandunar  la  Svizra.  Exclusas  da  quest  agid  per  il  return  èn  persunas  che  survegnan prestaziuns d'agid per il return tenor la lescha d'asil1). 3 In dretg da survegnir l'agid chantunal per il return n'exista betg. En la procedura da  decisiun n'ha la persuna estra betg la posiziun d'ina partida.  5. Giurisdicziun  5.1. GIURISDICZIUN ADMINISTRATIVA  Art.  27 Prescripziuns da procedura 1 Uschenavant  che  questa  lescha  na  cuntegna  naginas  prescripziuns  spezialas,  vegnan  applitgadas  las  disposiziuns  da  la  lescha  davart  la  giurisdicziun  administrativa2) confurm al senn.  Art.  28 Meds legals 1 Cunter  l'ordinaziun  da  l'obligaziun  d'annunzia  sco  er  cunter  l'ordinaziun  da  l'assegnaziun d'in lieu da dimora u d'in scumond d'entrar en in tschert territori po la   persuna estra far recurs entaifer 10 dis tar l'autoritad giudiziala. 2 L'autoritad giudiziala n'è betg liada vi da las pretensiuns che vegnan fatgas en il   recurs.  1) CS 142.31 2) DG 370.100   7   https://www.gr-lex.gr.ch/data/370.100/rm http://db.clex.ch/link/Bund/142.31/rm   618.100    5.2. GIURISDICZIUN PENALA  Art.  29 Obligaziun da denunzia 1 Las collavuraturas ed ils collavuraturs da las autoritads communalas e chantunalas  èn  obligads  da  far  ina  denunzia  penala,  sch'ellas  e  sch'els  vegnan  a  savair  da  cuntravenziuns cunter prescripziuns da la legislaziun davart  las persunas estras e   davart ils fatgs d'asil, durant ch'ellas e ch'els exequeschan la legislaziun davart las  persunas estras e davart ils fatgs d'asil.  Art.  30 Disposiziuns penalas 1 Cuntravenziuns cunter questa lescha e cunter sias disposiziuns executivas1) vegnan  chastiadas cun ina multa fin 2000 francs.  6. Disposiziuns finalas  Art.  31 Midada da relaschs2)  Art.  32 Dretg transitoric 1 Proceduras pendentas vegnan manadas vinavant tenor il dretg vertent, e quai er  suenter che questa lescha è entrada en vigur. 2 La procedura da meds legals sa drizza tenor il nov dretg, sch'il termin per il med  legal n'è betg anc scadì il mument ch'il nov dretg entra en vigur.  Art.  33 Referendum, entrada en vigur 1 Questa lescha è suttamessa al referendum facultativ3).  2 La regenza fixescha il termin da l'entrada en vigur4) da questa lescha.  1) DG 618.120 2) Las midadas dal dretg vertent na vegnan betg inditgadas. 3) Il termin da referendum è scadì ils 18 da mars 2009. Entaifer quest termin n'èn vegnids   inoltrads nagins referendums. 4) Messa en vigur cun CR dals 30 da zercladur 2009 per il 1. d'avust 2009.  8    https://www.gr-lex.gr.ch/data/618.120/rm    618.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-12-2008 01-08-2009 relasch emprima versiun - 15-06-2010 01-12-2010 Art. 6 al. 2 midada - 16-06-2010 01-01-2011 Art. 2 al. 1 midada - 16-06-2010 01-01-2011 Art. 2 al. 2 aboliziun - 16-06-2010 01-01-2011 Art. 21a integraziun - 16-06-2010 01-01-2011 Art. 24 al. 2 midada - 31-08-2018 01-01-2020 Art. 5a integraziun 2019-029 27-08-2021 01-01-2022 Art. 25 al. 2, 7. midada 2021-049   9     618.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-12-2008 01-08-2009 emprima versiun - Art. 2 al. 1 16-06-2010 01-01-2011 midada - Art. 2 al. 2 16-06-2010 01-01-2011 aboliziun - Art. 5a 31-08-2018 01-01-2020 integraziun 2019-029 Art. 6 al. 2 15-06-2010 01-12-2010 midada - Art. 21a 16-06-2010 01-01-2011 integraziun - Art. 24 al. 2 16-06-2010 01-01-2011 midada - Art. 25 al. 2, 7. 27-08-2021 01-01-2022 midada 2021-049  10     	1. Cumpetenzas ed organisaziun 	Art. 1 Delegaziun d'incumbensas 	Art. 2 Autoritad giudiziala 	Art. 3 Polizia chantunala 	Art. 4 Vischnancas 1. obligaziun da recepziun 	Art. 5 2. controlla davart las persunas estras 	Art. 5a * Procedura da multas disciplinaras tenor il dretg federal  	2. Obligaziuns e proceduras 	Art. 6 Midadas d'adressa ed annunzias 	Art. 7 Restituziun 	Art. 8 Controlla tras la media u tras il medi da confidenza 	Art. 9 Obligaziun da dar infurmaziuns, dretg da prender invista da las actas  	3. Integraziun 	Art. 10 Promoziun 	Art. 11 Obligaziuns 	Art. 12 Cunvegnas d'integraziun 	Art. 13 Contribuziuns finanzialas 	Art. 14 Pauschala d'integraziun 	Art. 15 Direcziun e coordinaziun 	Art. 16 Infurmaziun  	4. Mesiras repressivas en il dretg da persunas estras 	Art. 17 Relaziuns midadas 	Art. 18 Tractativa per controllar l'arrest 1. translaziun 	Art. 19 2. assistenza giuridica 	Art. 20 3. obligaziun da sa participar, maxima uffiziala 	Art. 21 4. decisiun e communicaziun da la sentenzia 	Art. 21a * 5. recurs 	Art. 22 Prolungaziun da l'arrest d'expulsiun 	Art. 23 Prolungaziun da l'arrest pervia d'insubordinaziun 	Art. 24 Dumonda da vegnir relaschà or da l'arrest 	Art. 25 Fatgs disciplinars 	Art. 26 Custs per la partenza da la Svizra e custs d'execuziun, promoziun dal return  	5. Giurisdicziun 	5.1. Giurisdicziun administrativa 	Art. 27 Prescripziuns da procedura 	Art. 28 Meds legals  	5.2. Giurisdicziun penala 	Art. 29 Obligaziun da denunzia 	Art. 30 Disposiziuns penalas   	6. Disposiziuns finalas 	Art. 31 Midada da relaschs) 	Art. 32 Dretg transitoric 	Art. 33 Referendum, entrada en vigur   		2021-12-23T16:43:00+0100 	"7001 Chur" 	"Gesetzessammlung Kanton Graubünden"

element: Art. 6 al. 2

type: midada

element: Art. 2 al. 1

element: Art. 2 al. 2

type: aboliziun

element: Art. 21a

type: integraziun

element: Art. 24 al. 2

element: Art. 5a


canton: gr

abbreviation: OtLItLEA

pdf_content: 618.110 - Ordinaziun tar la lescha introductiva tar la legislaziun davart las persunas estras e davart ils fatgs d'asil (OtLItLEA)    618.110   Ordinaziun tar la lescha introductiva tar la legislaziun  davart las persunas estras e davart ils fatgs d'asil  (OtLItLEA)  dals 30-06-2009 (versiun dals 31-12-2019)  sa basond sin l'art. 45 da la constituziun chantunala1)  relaschada da la regenza ils 30 da zercladur 2009  1. Cumpetenzas  Art.  1 * Uffizi da migraziun e da dretg civil 1. princip  1 L'uffizi da migraziun e da dretg civil dal Grischun (uffizi) è il post da servetsch  cumpetent en il senn da la lescha introductiva tar la legislaziun federala davart las   persunas estras e davart ils fatgs d'asil2) e da la legislaziun respectiva, uschenavant  che las incumbensas na vegnan betg expressivamain attribuidas ad in auter post da  servetsch.  Art.  2 2. post da contact per dumondas concernent l'integraziun e  concernent il rassissem  1 L'uffizi  è  il  post  da contact  chantunal  per  dumondas concernent  l'integraziun e  concernent il rassissem envers la confederaziun, envers ils chantuns ed envers las  vischnancas. 2 El ademplescha l'obligaziun d'infurmar l'uffizi federal cumpetent.  Art.  3 3. post spezialisà per l'integraziun 1 L'uffizi maina in post spezialisà per l'integraziun, il qual: a) cusseglia la regenza en dumondas concernent l'integraziun;  1) DG 110.100 2) DG 618.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/618.100/rm   618.110    b) realisescha  las  incumbensas  d'integraziun  da  l'uffizi  e  da  la  strategia  chantunala d'integraziun;  c) cusseglia e sustegna l'autoritad chantunala e las vischnancas tar la realisaziun  da lur incumbensas d'integraziun.  2 Il  post spezialisà è il  post da contact per dumondas concernent l'integraziun da  migrantas e da migrants, d'autoritads chantunalas e communalas, d'instituziuns che  lavuran en il sectur d'integraziun sco er da terzas persunas.  Art.  4 4. post da cussegliaziun per il return 1 L'uffizi maina in post da cussegliaziun per il return, il qual: a) realisescha la cussegliaziun per il return; b) paja l'agid finanzial chantunal per il return; c) fa la dumonda a la confederaziun per l'agid finanzial per il return.  Art.  5 Autoritad dal martgà da lavur 1 L'uffizi  chantunal per industria, mastergn e lavur è l'autoritad cumpetenta per il  martgà da lavur. 2 Tras  ina  cunvegna  po  l'autoritad  dal  martgà  da  lavur  delegar  totalmain  u  parzialmain incumbensas a l'uffizi.  2. Procedura per conceder permissiuns da dimora  Art.  6 Inoltraziun da dumondas 1. dumondas da persunas en Svizra  1 Dumondas  da  persunas  che  sa  trategnan  en  Svizra  ston  vegnir  inoltradas  a  la  vischnanca da domicil. 2 Las vischnancas tramettan vinavant a l'uffizi ils documents da dumonda cumplets  ensemen cun ina posiziun.  Art.  7 2. dumondas da persunas a l'exteriur 1 Dumondas da persunas che sa trategnan a l'exteriur ston per regla vegnir inoltradas   a l'uffizi. 2 Dumondas per ina reuniun da la famiglia ston vegnir inoltradas a la vischnanca da   domicil da la persuna che fa la dumonda.  Art.  8 Examinaziun en connex cun il martgà da lavur 1 L'uffizi trametta vinavant a l'autoritad dal martgà da lavur las dumondas che ston  vegnir examinadas en quai che reguarda il martgà da lavur.  2       618.110   Art.  9 Annunzia ed incassament 1 A chaschun da l'annunzia examineschan las vischnancas l'identitad da las persunas  estras. 2 Ellas consegnan ils documents a las persunas estras ed èn per regla cumpetentas  per l'incassament.  3. Obligaziuns en il sectur da las persunas estras  Art.  10 Restituziun 1. object  1 Sco custs ch'èn resultads per il maun public tenor l'artitgel 7 da la lescha valan tut  las expensas d'autoritads chantunalas e communalas sco er d'instituziuns da dretg  privat e da persunas giuridicas ch'èn resultadas exequind ina incumbensa da dretg  public. 2 Custs da dretg privat che na sa basan betg sin ina incumbensa legala na pon betg   vegnir incassads.  Art.  11 2. incassament 1 Credituras e crediturs pon dumandar l'uffizi d'incassar dabuns. 2 In  pajament  a  las  credituras  u  als  crediturs  vegn  fatg  pir  suenter  che  l'import  pretendì ordinà è vegnì inoltrà.  Art.  12 Obligaziun da dar invista da las actas e da dar infurmaziuns 1. patruna u patrun  1 Sin dumonda èn las patrunas ed ils patruns obligads da dar invista dals contracts da   lavur e da la contabilitad dals salaris da persunas estras sco er da dar infurmaziuns.  Art.  13 2. autoritads socialas 1 En cas d'ina procedura per conceder, per prolungar u per revocar ina permissiun da  dimora ston las autoritads socialas cumpetentas dar invista cumplaina da las actas e   dar las infurmaziuns dumandadas.  Art.  14 Obligaziun d'annunzia 1 Las vischnancas annunzian a l'uffizi l'annullaziun d'ina communitad da vita d'ina  persuna estra. 2 Las autoritads chantunalas e communalas annunzian a l'uffizi tut las cuntravenziuns  cunter la legislaziun davart las persunas estras e davart ils fatgs d'asil.   3     618.110    4. Integraziun  4.1. INCUMBENSAS DAL CHANTUN E DA LAS  VISCHNANCAS  Art.  15 Direcziun 1. cumissiun d'integraziun  1 La  regenza  installescha  ina  cumissiun  d'integraziun  che  fixescha  la  direcziun  strategica da la promoziun chantunala da l'integraziun. La cumissiun vegn presidiada  da l'uffizi. 2 Questa cumissiun sa cumpona da represchentantas e da represchentants da posts da  servetsch ch'èn pertutgads en lur champ d'incumbensas da dumondas da migraziun,  da represchentantas e da represchentants da vischnancas sco er d'autras instituziuns  ch'èn activas en il sectur d'integraziun. 3 … *  Art.  16 2. concept d'integraziun 1 La  cumissiun  d'integraziun  elavura  per  mauns  da  la  regenza  in  concept  per  l'integraziun da la populaziun estra residenta permanenta. Ella resguarda en quest  connex la direcziun strategica da la confederaziun sco er las particularitads ed ils   basegns chantunals. 2 Ella  examinescha  regularmain  la  strategia  chantunala  d'integraziun  areguard  ils  basegns existents, areguard la realisabladad ed areguard la cuntanschibladad da las  finamiras.  Art.  17 Coordinaziun 1. promoziun primara da l'integraziun  1 Las  autoritads  chantunalas  cumpetentas  e  las  vischnancas  coordineschan  lur  mesiras d'integraziun en il rom da las structuras regularas, en spezial en ils secturs   da la furmaziun, da la lavur e da la segirezza sociala. 2 Ellas  infurmeschan  l'uffizi  davart  purschidas  d'integraziun  existentas  e  consulteschan l'uffizi en moda adequata per planisar mesiras d'integraziun.  Art.  18 2. promoziun subsidiara da l'integraziun 1 En cas da basegn integrescha l'uffizi las vischnancas per coordinar ils projects e las  mesiras d'integraziun ordaifer las structuras regularas.  4       618.110   Art.  19 Infurmaziun 1. en general  1 Las autoritads chantunalas cumpetentas e las vischnancas infurmeschan en moda  adequata davart las incumbensas da las structuras regularas sco er davart ils dretgs e   davart las obligaziuns ch'èn colliadas cun quai. 2 L'uffizi  infurmescha  davart  projects  e  davart  mesiras  d'integraziun  ordaifer  las  structuras regularas.  Art.  20 2. lavur da publicitad 1 L'uffizi  infurmescha  la  populaziun  davart  la  politica  da  migraziun,  davart  la  situaziun  speziala  da  las  persunas  estras,  davart  las  finamiras  da  l'integraziun  e  davart la politica chantunala d'integraziun. 2 Las  autoritads  chantunalas  e  las  vischnancas  èn  obligadas  da  dar  a  l'uffizi  las  infurmaziuns ch'èn necessarias per quest intent.  Art.  21 3. barat d'infurmaziuns 1 En  cas  da  basegn  organisescha  l'uffizi  conferenzas  specificas  per  barattar  infurmaziuns ed experientschas. 2 Las autoritads chantunalas e las vischnancas pon dumandar l'uffizi per sustegn en  connex cun occurrenzas da scolaziun e da furmaziun supplementara specifica.  Art.  22 Collavuraziun 1 L'uffizi  collavura  cun  las  vischnancas  sco  er  cun  las  autoritads  federalas  e  chantunalas che adempleschan incumbensas sumegliantas u ch'èn pertutgadas en lur  champ d'incumbensas da dumondas da migraziun. 2 L'uffizi  po  installar  gruppas  da  lavur  che  realiseschan  las  incumbensas  d'integraziun ch'èn vegnidas attribuidas ad el.  Art.  23 Cunvegnas d'integraziun 1 L'uffizi po far cunvegnas d'integraziun tenor la lescha federala davart las persunas  estras1). 2 Per far – tras obligaziuns legalas – cunvegnas d'integraziun pli extendidas cun ina  persuna estra  entaifer  lur  champ d'incumbensas pon las  autoritads chantunalas  u  communalas consultar il post spezialisà per l'integraziun. 3 L'uffizi  sto  vegnir  infurmà davart  cunvegnas  pli  extendidas  d'integraziun  ch'èn  vegnidas fatgas.  1) CS 142.20   5   http://db.clex.ch/link/Bund/142.20/rm   618.110    4.2. PROMOZIUN DA L'INTEGRAZIUN DA LA POPULAZIUN  ESTRA RESIDENTA PERMANENTA  Art.  24 Promoziun 1. promoziun primara da l'integraziun  1 Las  autoritads  chantunalas  e  las  vischnancas  promovan  l'integraziun  sur  las  structuras regularas, en spezial en ils secturs da la furmaziun, da la lavur e da la   segirezza sociala.  Ellas  mettan a  disposiziun purschidas per  pussibilitar  a  tut  las  persunas  che  han  il  dretg  da  survegnir  prestaziuns  –  independentamain  da  lur   derivanza  –  las  medemas  schanzas  tar  l'access  a  la  vita  sociala,  economica  e  culturala. 2 Las vischnancas che n'han betg mess a disposiziun las mesiras d'integraziun ch'èn  necessarias per la promoziun linguistica d'uffants e da giuvenils en il rom da las  structuras  regularas  da  la  scola  obligatorica  tenor  las  directivas  dal  departament   d'educaziun, cultura e protecziun da l'ambient, pon vegnir obligadas da l'uffizi per la  furmaziun professiunala da surpigliar ils custs per ils curs da lingua che resultan en   vista a l'integraziun professiunala.  Art.  25 2. promoziun subsidiara da l'integraziun 1 A projects  ed a  mesiras  d'integraziun che na pon betg vegnir  suttamess ad ina  finanziaziun structurala pon vegnir concedidas contribuziuns finanzialas. 2 En  il  senn  d'ina  finanziaziun  da  partenza  pon  vegnir  concedidas  contribuziuns  finanzialas  temporaras  a  mesiras  d'integraziun,  uschenavant  che  las  structuras  regularas na tegnan betg quint suffizientamain dals basegns specifics. En cas d'in  basegn  cumprovà  ston  ils  custs  ch'èn  necessaris  per  talas  mesiras  d'integraziun  vegnir surpigliads il pli tard suenter 5 onns da las structuras regularas. 3 … *  Art.  26 Contribuziuns finanzialas 1. program d'integraziun  1 Resguardond las prescripziuns federalas ed ils basegns chantunals elavura l'uffizi in  program d'integraziun. Quel cuntegna en spezial la direcziun e las finamiras da la   promoziun da l'integraziun sco er ils indicaturs che mesiran, sche las finamiras èn   vegnidas cuntanschidas. 2 Sa basond sin il program d'integraziun fa il departament da giustia, segirezza e  sanadad (departament) ina cunvegna da program cun l'uffizi federal cumpetent. 3 L'uffizi è cumpetent per realisar il program d'integraziun.  6       618.110   Art.  27 2. secturs da promoziun 1 Contribuziuns finanzialas vegnan concedidas en il rom dals credits permess, sche  las pretensiuns dal program d'integraziun èn ademplidas. I n'exista nagin dretg da  survegnir ina contribuziun finanziala. 2 Projects  u  mesiras  d'integraziun  che  na  correspundan  betg  a  las  prescripziuns  federalas  (program  d'accents),  pon  vegnir  sustegnids  finanzialmain,  sch'els  correspundan a la direcziun strategica da la promoziun chantunala da l'integraziun.  La  promoziun  chantunala  sa  drizza  tenor  il  concept  per  l'integraziun  da  la  populaziun estra residenta permanenta dal chantun Grischun. 3 Plinavant ston ils projects u las  mesiras  d'integraziun s'orientar  als  basegns dal  mintgadi e promover las atgnas cumpetenzas da las persunas estras.  Art.  28 3. cumpetenzas da concessiun e da pajament 1 L'uffizi  po  conceder  contribuziuns  finanzialas  unicas  fin  100 000 francs  e  contribuziuns periodicas annualas sur 3 onns e dapli fin 40 000 francs a projects u a  mesiras d'integraziun. * 2 La  concessiun  da  contribuziuns  unicas  pli  autas  u  da  contribuziuns  periodicas  annualas  sa  drizza  tenor  l'artitgel 44  da  l'ordinaziun  da  finanzas  dal  chantun  Grischun1). * 3 En cas  da contribuziuns  finanzialas  unicas  u periodicas  da passa  30 000 francs  dovri ina cunvegna da prestaziun. En cas da contribuziuns finanzialas pli bassas pon  vegnir fatgas cunvegnas da prestaziun tenor l'appreziar da l'uffizi.  Art.  29 4. procedura 1 Dumondas per contribuziuns finanzialas a projects u a mesiras d'integraziun ston  vegnir inoltradas a l'uffizi tenor las prescripziuns. 2 Davart il sustegn finanzial da singuls projects u da singulas mesiras d'integraziun  decida l'uffizi en il rom da sia cumpetenza da far expensas. 3 Projects inoltrads che surpassan la cumpetenza da far expensas da l'uffizi vegnan  suttamess al departament per l'approvaziun.  Art.  30 5. evaluaziun 1 Suenter la terminaziun dal project u da la mesira d'integraziun ston vegnir inoltrads  a l'uffizi in rapport final sco er il quint final confurm a las prescripziuns. 2 En cas da projects e da mesiras d'integraziun da plirs onns ston ultra da quai vegnir  inoltrads annualmain rapports intermediars tenor las prescripziuns da l'uffizi sco er il  quint final da mintga onn.  1) DG 710.110   7   https://www.gr-lex.gr.ch/data/710.110/rm   618.110    3 L'uffizi examinescha ils projects u las mesiras d'integraziun areguard la destinaziun  ad in intent specific ed areguard la cuntanschibladad da las finamiras. En cas che las  prescripziuns na vegnan betg ademplidas, pon vegnir reducids ils meds finanzials  permess.  Art.  31 6. modalitads dal pajament 1 Contribuziuns  finanzialas  fin  5  000  francs  vegnan  pajadas  il  mument  da  la  concessiun. 2 Contribuziuns finanzialas unicas da passa 5000 francs vegnan pajadas da princip  sco suonda: a) 80 pertschient il mument da la concessiun u durant l'emprim quartal da l'onn   da gestiun che suonda; b) il rest suenter l'approvaziun dal rapport final e dal quint final. 3 Contribuziuns finanzialas  periodicas  da passa 5  000 francs  vegnan pajadas sco  suonda: a) 80 pertschient il mument da la concessiun u durant l'emprim quartal da l'onn   da gestiun che suonda; b) il rest suenter l'approvaziun dal rapport intermediar u final sco er dal quint    annual u final.  Art.  32 Contribuziuns communalas 1 Mintga onn durant il terz quartal da l'onn da gestiun current pretenda l'uffizi las  contribuziuns communalas che sa basan sin il dumber da las abitantas e dals abitants  da l'onn precedent. 2 Per determinar il dumber da las abitantas e dals abitants è decisiva la statistica  annuala davart la populaziun residenta permanenta da l'uffizi federal da statistica per  ils 31 da december.  4.3. PROMOZIUN DA L'INTEGRAZIUN DA PERSUNAS  ADMESSAS PROVISORICAMAIN SCO ER DA FUGITIVAS E  DA FUGITIVS  Art.  33 Pauschala d'integraziun 1 L'uffizi sto utilisar la pauschala d'integraziun confurm a l'intent tenor il concept che  la regenza ha relaschà per fugitivas e per fugitivs renconuschids sco er per persunas   admessas provisoricamain. 2 Mesiras  e  projects  che  promovan  l'acquisiziun  d'ina  lingua  chantunala  e  l'integraziun  da  fugitivas  e  da  fugitivs  renconuschids  sco  er  da  persunas  ch'èn  admessas provisoricamain ston – sche pussaivel – vegnir coordinadas cun projects  existents e cun mesiras d'integraziun existentas.  8       618.110   3 L'uffizi examinescha ils projects u las mesiras d'integraziun ch'èn vegnids iniziads  areguard lur efficacitad ed areguard lur persistenza. 4 … *  Art.  34 Cooperaziun 1 Las  autoritads  chantunalas  e  communalas  ch'èn  pertutgadas  dal  concept  d'integraziun per  fugitivas  e  per  fugitivs  renconuschids e  per  persunas admessas  provisoricamain èn obligadas da cooperar cun l'uffizi, da preschentar ils documents  dumandads e da realisar sias propostas.  5. Collocaziun ed assistenza da persunas dal sectur d'asil  Art.  35 Collocaziun tras il chantun 1. princip  1 Per  la  collocaziun  e  per  l'assistenza  da  persunas  dal  sectur  d'asil  è  per  regla  cumpetent l'uffizi. 2 Per la collocaziun vegnan manadas las suandantas categorias da centers collectivs: a) centers per l'emprima registraziun; b) centers transitorics; c) centers d'expulsiun; d) centers minimals. 3 Requirentas  e  requirents  d'asil  cun  ina  procedura  pendenta,  persunas  admessas  provisoricamain che na sa trategnan anc betg 7 onns en Svizra sco er persunas che   basegnan  protecziun  vegnan  per  regla  collocads  en  centers  per  l'emprima  registraziun,  en  centers  transitorics  u  en  centers  minimals,  sch'ellas  e  sch'els  èn  economicamain dependents. 4 Persunas dal sectur d'asil che n'adempleschan betg lur obligaziuns da partir da la  Svizra  e  che  na  pon  betg  vegnir  expulsadas,  vegnan  collocadas  en  centers  d'expulsiun, sch'ellas adempleschan las premissas per survegnir l'agid d'urgenza. En  ils centers d'expulsiun vegn concedì unicamain l'agid d'urgenza tenor la lescha.  Art.  36 2. custs 1 Il chantun finanziescha ils custs che resultan da la gestiun dals centers collectivs e   da l'assistenza en ils centers collectivs.  Art.  37 3. gulivaziun finanziala 1 A la vischnanca vegn concedida ina gulivaziun finanziala mo, sche las grevezzas  finanzialas smesiradas che resultan en connex cun centers collectivs na pon betg  vegnir refinanziadas en in'autra moda.   9     618.110    2 Sco smesiradas valan las grevezzas, sche las expensas necessarias en ils secturs  respectivs s'augmentan per almain 10 pertschient. 3 I  vegnan  gulivadas  maximalmain  trais  quarts  da  las  grevezzas  finanzialas   smesiradas. 4 Dumondas per ina gulivaziun finanziala ston vegnir inoltradas a l'uffizi ensemen  cun ils documents necessaris.  Art.  38 * …  Art.  39 Collocaziun, assistenza e sustegn tras las vischnancas 1. princip  1 Per la collocaziun, per l'assistenza e per il sustegn finanzial da persunas admessas  provisoricamain che sa trategnan dapi  passa 7 onns en Svizra,  da fugitivas e  da  fugitivs  renconuschids  sco  er  da  persunas  estras  ordaifer  il  sectur  d'asil  èn  cumpetentas las vischnancas.  Art.  40 2. obligaziun da recepziun 1 En cas ch'i manca in dumber suffizient da centers collectivs attribuescha l'uffizi   persunas dal sectur d'asil a las vischnancas per la collocaziun e per l'assistenza. 2 L'attribuziun  da  persunas  vegn  fatga  en  proporziun  dal  dumber  d'abitantas  e  d'abitants da la populaziun residenta permanenta da l'onn precedent.  Art.  41 3. custs 1 Per la collocaziun e per l'assistenza paja il chantun a la vischnanca da collocaziun   60 pertschient da las pauschalas globalas che la confederaziun ha prestà. 2 Ils custs per l'assicuranza da malsauns collectiva vegnan surpigliads dal chantun.  6. Custs per la partenza da la Svizra e custs d'execuziun sco er  agid per il return  Art.  42 Custs per la partenza da la Svizra e custs d'execuziun 1 Ils custs per la partenza da la Svizra ed ils custs d'execuziun vegnan adossads dal  tuttafatg a las persunas ch'èn obligadas da partir da la Svizra. 2 Ils  daners ch'èn avant maun il  mument  da la  partenza da la Svizra pon vegnir  prendids davent fin ad ina summa d'in spendi adequat. 3 En cas d'in pajament d'in agid chantunal per il  return decida l'uffizi  tenor liber  appreziar davart  l'adossament dals custs per la partenza da la Svizra e dals custs  d'execuziun.  10       618.110   Art.  43 Agid chantunal per il return 1. princip  1 L'intent  da  l'agid  per  il  return  è  quel  da  promover  la  partenza  independenta,   facultativa ed obligatorica da la Svizra. 2 D'in return independent e facultativ sa tracti, sche la partenza da la Svizra ha lieu  ord atgna iniziativa u sin basa d'ina disposiziun correspundenta. 3 L'agid per  il  return po er  vegnir pajà per  promover la  reintegraziun en il  stadi   d'origin u en in terz stadi. 4 Per pudair pajar l'agid per il return na dovri betg ina durada da dimora minimala.  Art.  44 2. object 1 L'agid per il return cuntegna la concessiun da pajaments finanzials u da prestaziuns  materialas, sco per exempel la surpigliada dals custs per la partenza da la Svizra ed   ils custs d'execuziun u la consegna da medicaments essenzials.  Art.  45 3. exclusiun 1 Sche la confederaziun refusa tenor la legislaziun davart ils fatgs d'asil sin basa d'in   cumportament persunal da la persuna estra l'agid federal per il return, è per regla  exclus l'agid chantunal per il return. 2 In  cumportament  abusiv  e  la  refusa  da  l'obligaziun  da  cooperar  mainan  a   l'exclusiun da l'agid per il return. 3 L'agid per il return garantì scada, sche la persuna estra na parta betg da la Svizra   confurm a l'obligaziun, e quai senza motivs perstgisabels. Mintga ulteriur agid per il  return è exclus.  Art.  46 4. concessiun e pajament 1 L'uffizi decida tenor liber appreziar davart la concessiun da l'agid per il return. 2 La procedura concernent la concessiun ed il pajament da l'agid chantunal per il  return sa drizzan confurm al senn tenor las prescripziuns da la confederaziun davart  l'agid per il return.  Art.  47 5. restituziun 1 Persunas estras che na partan betg da la Svizra u che turnan en Svizra suenter il  pajament da l'agid per il return, ston restituir las prestaziuns concedidas.  Art.  48 Agid federal per il return 1 Sch'igl èn ademplidas las premissas per pajar l'agid federal per il return, fa l'uffizi  ina dumonda a la confederaziun. 2 Las persunas estras n'han nagin dretg da far ina dumonda per survegnir in agid  federal per il return.   11     618.110    7. Disposiziuns finalas  Art.  49 Aboliziun e midada da relaschs1)  Art.  50 Entrada en vigur 1 Questa ordinaziun entra en vigur il 1. d'avust 2009.  1) Las midadas dal dretg vertent na vegnan betg inditgadas.  12       618.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-06-2009 01-08-2009 relasch emprima versiun - 23-03-2010 01-04-2010 Art. 15 al. 3 aboliziun - 25-09-2012 01-11-2012 Art. 1 revisiun totala - 25-09-2012 01-12-2012 Art. 25 al. 3 aboliziun - 25-09-2012 01-12-2012 Art. 33 al. 4 aboliziun - 25-09-2012 01-12-2012 Art. 38 aboliziun - 19-12-2019 31-12-2019 Art. 28 al. 1 midada 2019-035 19-12-2019 31-12-2019 Art. 28 al. 2 midada 2019-035   13     618.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-06-2009 01-08-2009 emprima versiun - Art. 1 25-09-2012 01-11-2012 revisiun totala - Art. 15 al. 3 23-03-2010 01-04-2010 aboliziun - Art. 25 al. 3 25-09-2012 01-12-2012 aboliziun - Art. 28 al. 1 19-12-2019 31-12-2019 midada 2019-035 Art. 28 al. 2 19-12-2019 31-12-2019 midada 2019-035 Art. 33 al. 4 25-09-2012 01-12-2012 aboliziun - Art. 38 25-09-2012 01-12-2012 aboliziun -  14     	1. Cumpetenzas 	Art. 1 * Uffizi da migraziun e da dretg civil 1. princip 	Art. 2 2. post da contact per dumondas concernent l'integraziun e concernent il rassissem 	Art. 3 3. post spezialisà per l'integraziun 	Art. 4 4. post da cussegliaziun per il return 	Art. 5 Autoritad dal martgà da lavur  	2. Procedura per conceder permissiuns da dimora 	Art. 6 Inoltraziun da dumondas 1. dumondas da persunas en Svizra 	Art. 7 2. dumondas da persunas a l'exteriur 	Art. 8 Examinaziun en connex cun il martgà da lavur 	Art. 9 Annunzia ed incassament  	3. Obligaziuns en il sectur da las persunas estras 	Art. 10 Restituziun 1. object 	Art. 11 2. incassament 	Art. 12 Obligaziun da dar invista da las actas e da dar infurmaziuns 1. patruna u patrun 	Art. 13 2. autoritads socialas 	Art. 14 Obligaziun d'annunzia  	4. Integraziun 	4.1. Incumbensas dal chantun e da las vischnancas 	Art. 15 Direcziun 1. cumissiun d'integraziun 	Art. 16 2. concept d'integraziun 	Art. 17 Coordinaziun 1. promoziun primara da l'integraziun 	Art. 18 2. promoziun subsidiara da l'integraziun 	Art. 19 Infurmaziun 1. en general 	Art. 20 2. lavur da publicitad 	Art. 21 3. barat d'infurmaziuns 	Art. 22 Collavuraziun 	Art. 23 Cunvegnas d'integraziun  	4.2. Promoziun da l'integraziun da la populaziun estra residenta permanenta 	Art. 24 Promoziun 1. promoziun primara da l'integraziun 	Art. 25 2. promoziun subsidiara da l'integraziun 	Art. 26 Contribuziuns finanzialas 1. program d'integraziun 	Art. 27 2. secturs da promoziun 	Art. 28 3. cumpetenzas da concessiun e da pajament 	Art. 29 4. procedura 	Art. 30 5. evaluaziun 	Art. 31 6. modalitads dal pajament 	Art. 32 Contribuziuns communalas  	4.3. Promoziun Da l'integraziun Da Persunas Admessas Provisoricamain Sco Er Da Fugitivas E Da Fugitivs 	Art. 33 Pauschala d'integraziun 	Art. 34 Cooperaziun   	5. Collocaziun ed assistenza da persunas dal sectur d'asil 	Art. 35 Collocaziun tras il chantun 1. princip 	Art. 36 2. custs 	Art. 37 3. gulivaziun finanziala 	Art. 38 * … 	Art. 39 Collocaziun, assistenza e sustegn tras las vischnancas 1. princip 	Art. 40 2. obligaziun da recepziun 	Art. 41 3. custs  	6. Custs per la partenza da la Svizra e custs d'execuziun sco er agid per il return 	Art. 42 Custs per la partenza da la Svizra e custs d'execuziun 	Art. 43 Agid chantunal per il return 1. princip 	Art. 44 2. object 	Art. 45 3. exclusiun 	Art. 46 4. concessiun e pajament 	Art. 47 5. restituziun 	Art. 48 Agid federal per il return  	7. Disposiziuns finalas 	Art. 49 Aboliziun e midada da relaschs) 	Art. 50 Entrada en vigur   		2019-12-20T15:29:53+0100 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 15 al. 3

element: Art. 1

type: revisiun totala

element: Art. 25 al. 3

element: Art. 33 al. 4

element: Art. 38

element: Art. 28 al. 1

element: Art. 28 al. 2


pdf_content: Ordinaziun davart il basegn finanzial da persunas da terzs stadis en cas da la reuniun da la famiglia    618.120   Ordinaziun davart il basegn finanzial da persunas da terzs  stadis en cas da la reuniun da la famiglia *  dals 29-05-2007 (versiun dals 01-08-2009)  sa basond sin l'art. 45 al. 1 da la constituziun chantunala1), *  relaschada da la regenza ils 29 da matg 2007  Art.  1 * Object 1 Las suandantas disposiziuns vegnan relaschadas per calcular ils meds finanzials   necessaris en il rom da la reuniun da la famiglia sin basa da la lescha federala davart   las persunas estras2).  Art.  2 Bains necessaris per viver 1 Per calcular ils bains necessaris per viver ch'i basegna per mantegnair ina famiglia   en il rom da la reuniun da la famiglia, vegnan resguardads ils suandants custs: a) il basegn fundamental per ils custs da viver; b) il basegn cumplementar per ils custs da viver; c) ils custs da locaziun; d) l'assicuranza  da  malsauns,  l'assicuranza  cunter  accidents  sco  er  ulteriuras   assicuranzas; e) las obligaziuns finanzialas envers terzas persunas; f) ils custs per cuntanscher il salari; g) ils custs per l'assistenza dals uffants ordaifer la famiglia.  Art.  3 * Basegn fundamental 1 Il  basegn fundamental per ils custs da viver d'ina famiglia vegn calculà tenor il   dumber da commembras e da commembers da famiglia ed importa per: a) 1 persuna fr. 1013.– b) 2 persunas fr. 1550.– c) 3 persunas fr. 1884.–  1) DG 110.100 2) CS 142.20  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/142.20/rm   618.120    d) 4 persunas fr. 2167.– e) 5 persunas fr. 2450.– f) per mintga ulteriura persuna fr. 284.–  Art.  4 * Basegn cumplementar 1 Per finanziar ils custs che surpassan il basegn fundamental vegn fixà in basegn   cumplementar che vegn calculà tenor il dumber da commembras e da commembers  da famiglia e che importa per: a) 1 persuna fr. 241.– b) 2 persunas fr. 452.– c) 3 persunas fr. 609.– d) 4 persunas fr. 767.– e) 5 persunas fr. 873.– f) per mintga ulteriura persuna fr. 105.–  Art.  5 Fixaziun dals custs da locaziun 1 Per  calcular  ils  bains  necessaris  per  viver  sto  vegnir  resguardà  il  tschains  da  locaziun effectiv per in'abitaziun che correspunda a la grondezza dal tegnairchasa da  la famiglia. 2 Sch'il  contract  da  locaziun  cuntegna  in  tschains  da  locaziun  ch'è  evidentamain  memia  bass,  vegn  fixà  in  tschains  da  locaziun d'usit  local  che  correspunda  a  la  grondezza da l'object da locaziun.  Art.  6 Assicuranza da malsauns ed assicuranza cunter accidents 1 Per calcular ils bains necessaris per viver ston vegnir resguardadas las premias da  l'assicuranza da malsauns e da l'assicuranza cunter accidents. 2 Decisivas per calcular las premias da la cassa da malsauns èn las premias mensilas   da l'assicuranza fundamentala obligatorica plus 1/12 da la franschisa annuala ch'è  vegnida  fixada  cun las  interpresas  d'assicuranza.  Las  reducziuns da premias  che  vegnan cumprovadas vegnan deducidas. 3 Tar  l'assicuranza  cunter  accidents  vegnan  resguardadas  las  premias  che vegnan  debitadas effectivamain.  Art.  7 Obligaziuns finanzialas 1 Sco obligaziuns finanzialas envers terzas persunas valan tut las prestaziuns, per las  qualas  la  famiglia  sto  star  buna  e  da  las  qualas  i  na  po  betg  vegnir  desistì  unilateralmain da las pajar, sco aliments, tschains da debits e d'emprests, tschains  fiscals, ratas da pajaments parzials e ratas da leasing.  2       618.120   Art.  8 Pretsch dals custs da salari 1 Sco pretsch dals custs da salari vegn calculada ina pauschala da 250 francs per   mintga persuna che ha in'activitad da gudogn a temp cumplain. 2 En  cas  d'ina  occupaziun  a  temp  parzial  sa  reducescha  questa  pauschala  correspundentamain.  Art.  9 Custs per l'assistenza dals uffants ordaifer la famiglia 1 Per ils custs per l'assistenza dals uffants ordaifer la famiglia vegnan resguardads ils  custs effectivs, almain dentant ina pauschala da 250 francs.  Art.  10 Entrada en vigur, disposiziuns transitoricas 1 Questas disposiziuns executivas entran en vigur il 1. da zercladur 2007. 2 Dumondas  per  la  permissiun  da  la  reuniun  da  la  famiglia  che  n'èn  betg  anc  decididas  da  l'emprima  instanza  vegnan  giuditgadas  tenor  questas  disposiziuns  executivas.   3     618.120    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-05-2007 01-06-2007 relasch emprima versiun - 24-03-2008 01-04-2009 Art. 3 revisiun totala - 24-03-2008 01-04-2009 Art. 4 revisiun totala - 30-06-2009 01-08-2009 titel dal relasch midada - 30-06-2009 01-08-2009 ingress midada - 30-06-2009 01-08-2009 Art. 1 revisiun totala -  4       618.120   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-05-2007 01-06-2007 emprima versiun - titel dal relasch 30-06-2009 01-08-2009 midada - ingress 30-06-2009 01-08-2009 midada - Art. 1 30-06-2009 01-08-2009 revisiun totala - Art. 3 24-03-2008 01-04-2009 revisiun totala - Art. 4 24-03-2008 01-04-2009 revisiun totala -   5    	Art. 1 * Object 	Art. 2 Bains necessaris per viver 	Art. 3 * Basegn fundamental 	Art. 4 * Basegn cumplementar 	Art. 5 Fixaziun dals custs da locaziun 	Art. 6 Assicuranza da malsauns ed assicuranza cunter accidents 	Art. 7 Obligaziuns finanzialas 	Art. 8 Pretsch dals custs da salari 	Art. 9 Custs per l'assistenza dals uffants ordaifer la famiglia 	Art. 10 Entrada en vigur, disposiziuns transitoricas  		2018-06-06T01:59:08+0200 	"7001 Chur" 	"Gesetzessammlung Kanton Graubünden"

element: Art. 3

element: Art. 4

element: titel dal relasch

element: ingress


pdf_content: 618.150 - Tariffa da taxas tar la legislaziun davart las persunas estras e davart ils fatgs d'asil    618.150   Tariffa da taxas tar la legislaziun davart las persunas estras  e davart ils fatgs d'asil *  dals 27-10-1998 (versiun dals 01-06-2020)  sa basond sin l'art. 45 da la constituziun chantunala1),  *  relaschada da la regenza ils 27 d'october 1998  1. Taxas  Art.  1 1 Sco taxas chantunalas per persunas estras vegni incassà en spezial: a) las  tariffas  maximalas  da  la  confederaziun,  nua  che  talas  èn  previsas  per   permissiuns, per disposiziuns u per acts uffizials b) * per  la  permissiun  provisorica  da  la  midada  da  plazza,  da  professiun  e  da   chantun: fr. 40.– c) * … d) * … e) * per il consentiment u per la refusa da transfurmar ina permissiun da dimora   curta  da  la  UE/AECL  en  ina  permissiun  da  dimora  permanenta  da  la  UE/AECL,  ina  permissiun  da  dimora  permanenta  da  la  UE/AECL en  ina  permissiun da domicil da la UE/AECL ed ina permissiun per 1 onn en ina  permissiun da domicil: fr. 35.–  Art.  2 1 Las taxas da chanzlia importan: a) * per  trametter  suenter  las  scrittiras  a  persunas  estras  ch'èn  partidas  senza   annunziar la partenza, per emetter attestaziuns da la polizia da persunas estras   sin dumonda, per visar ina decleraziun d'obligaziun, per retrair il passaport  ordaifer las uras da biro regularas, per l'incassament en cas da mancanza da  rembursaments da taxas, per las admoniziuns: fr. 25.–  b) * per acts uffizials urgents: fr. 35.–  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   618.150    2. Repartiziun da las taxas  Art.  3 1 Cun resalva da las excepziuns qua sutvart van las taxas da permissiun a favur dal  chantun.  Art.  4 * 1 A la vischnanca da dimora vegn attribuì per sia funcziun sco polizia locala in quart  da las taxas da permissiun tenor l'artitgel 8 alinea 1 da l'Ordinaziun davart las taxas  tar la LEI1). * 2 Tar la calculaziun da la part da las taxas da las vischnancas ston vegnir deducids  preliminarmain da la taxa da permissiun 5 francs sco part da las taxas dal SIMIC.  Art.  5 * …  3. Dispensaziun e reducziun da las taxas  Art.  6 * …  Art.  7 1 La  direcziun  dal  post  da  servetsch  è  autorisada  d'ordinar  en  cas  motivads  la  reducziun  u  la  dispensaziun  da  la  taxa  chantunala,  sche  circumstanzas  spezialas  recumondan quai. * 2 En  cas  che  tut  la  taxa  chantunala  vegn  dispensada,  croda  la  part  communala  medemamain.  1) CS 142.209  2    http://db.clex.ch/link/Bund/142.209/rm    618.150   Art.  8 1 L'uffizi cun dretg da retrair la taxa è liber da decider davart la dispensaziun da la   taxa da chanzlia.  Art.  9 1 Questa tariffa da taxas entra en vigur il 1. da december 1998. Ella remplazza la   tariffa da taxas da la regenza dals 6 da fanadur 19871).  1) CUL 1987, 1816   3     618.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-12-1998 relasch emprima versiun - 04-06-2002 01-06-2002 Art. 1 al. 1, e) midada - 04-06-2002 01-06-2002 Art. 6 revisiun totala - 04-06-2002 01-06-2002 Art. 7 al. 1 midada - 30-06-2009 01-08-2009 titel dal relasch midada - 30-06-2009 01-08-2009 ingress midada - 11-01-2011 24-01-2011 Art. 1 al. 1, c) aboliziun - 11-01-2011 24-01-2011 Art. 1 al. 1, d) aboliziun - 11-01-2011 24-01-2011 Art. 2 al. 1, a) midada - 11-01-2011 24-01-2011 Art. 4 revisiun totala - 11-01-2011 24-01-2011 Art. 5 aboliziun - 11-01-2011 24-01-2011 Art. 6 al. 1 midada - 29-11-2016 01-01-2017 Art. 2 al. 1, a) midada 2016-027 26-05-2020 01-06-2020 Art. 1 al. 1, b) midada 2020-031 26-05-2020 01-06-2020 Art. 1 al. 1, e) midada 2020-031 26-05-2020 01-06-2020 Art. 2 al. 1, a) midada 2020-031 26-05-2020 01-06-2020 Art. 2 al. 1, b) midada 2020-031 26-05-2020 01-06-2020 Art. 4 al. 1 midada 2020-031 26-05-2020 01-06-2020 Art. 6 aboliziun 2020-031  4       618.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-12-1998 emprima versiun - titel dal relasch 30-06-2009 01-08-2009 midada - ingress 30-06-2009 01-08-2009 midada - Art. 1 al. 1, b) 26-05-2020 01-06-2020 midada 2020-031 Art. 1 al. 1, c) 11-01-2011 24-01-2011 aboliziun - Art. 1 al. 1, d) 11-01-2011 24-01-2011 aboliziun - Art. 1 al. 1, e) 04-06-2002 01-06-2002 midada - Art. 1 al. 1, e) 26-05-2020 01-06-2020 midada 2020-031 Art. 2 al. 1, a) 11-01-2011 24-01-2011 midada - Art. 2 al. 1, a) 29-11-2016 01-01-2017 midada 2016-027 Art. 2 al. 1, a) 26-05-2020 01-06-2020 midada 2020-031 Art. 2 al. 1, b) 26-05-2020 01-06-2020 midada 2020-031 Art. 4 11-01-2011 24-01-2011 revisiun totala - Art. 4 al. 1 26-05-2020 01-06-2020 midada 2020-031 Art. 5 11-01-2011 24-01-2011 aboliziun - Art. 6 04-06-2002 01-06-2002 revisiun totala - Art. 6 26-05-2020 01-06-2020 aboliziun 2020-031 Art. 6 al. 1 11-01-2011 24-01-2011 midada - Art. 7 al. 1 04-06-2002 01-06-2002 midada -   5    	1. Taxas 	Art. 1 	Art. 2  	2. Repartiziun da las taxas 	Art. 3 	Art. 4 * 	Art. 5 * …  	3. Dispensaziun e reducziun da las taxas 	Art. 6 * … 	Art. 7 	Art. 8 	Art. 9   		2020-05-29T18:05:37+0200 	"7001 Chur" 	"Gesetzessammlung Kanton Graubünden"

element: Art. 1 al. 1, e)

element: Art. 6

element: Art. 7 al. 1

element: Art. 1 al. 1, c)

element: Art. 1 al. 1, d)

element: Art. 2 al. 1, a)

element: Art. 5

element: Art. 6 al. 1

element: Art. 1 al. 1, b)

element: Art. 2 al. 1, b)

element: Art. 4 al. 1


pdf_content: Tariffa da taxas per l'examinaziun da dumondas da persunas estras en connex cun il martgà da lavur    618.170   Tariffa da taxas per l'examinaziun da dumondas da  persunas estras en connex cun il martgà da lavur  dals 27-11-2012 (versiun dals 01-01-2013)  sa basond sin l'art. 9 da l'ordinaziun dals 24 d'october 2007 davart las taxas tar la  lescha federala davart las persunas estras (OT-LEst)1)  relaschada da la regenza ils 27 da november 2012  Art.  1 Dumondas per conceder l'emprima giada permissiuns 1 Per examinar dumondas vegnan incassadas las suandantas taxas per dumonda: a) permissiuns da dimora fr. 200.– b) permissiuns da dimora curta fr. 100.– c) permissiuns da dimora curta per furnir in servetsch transcunfinal  1. per l'emprima persuna fr. 80.– 2. per mintga ulteriura persuna fr. 30.–  Art.  2 Dumondas per prolungar permissiuns 1 Per dumondas da prolungar  ina permissiun da dimora sco er da prolungar u da  renovar ina permissiun da dimora curta vegn incassada ina taxa dad 80 francs per  dumonda.  Art.  3 Cas ch'èn cumbinads cun spezialmain blera lavur 1 Per  cas  ch'èn  cumbinads  cun  spezialmain  blera  lavur  en  connex  cun  conceder  l'emprima giada ina permissiun u cun prolungar u renovar permissiuns da dimora e  da dimora curta vegn pretendì in supplement da 50 pertschient.  Art.  4 Ulteriuras disposiziuns 1 Las taxas per ulteriuras disposiziuns vegnan calculadas tenor temp impundì.  1) CS 142.209  * tabellas da las modificaziuns a la fin dal relasch   1   http://db.clex.ch/link/Bund/142.209/rm   618.170    Art.  5 Aboliziun dal dretg vertent 1 La tariffa da taxas per l'examinaziun da dumondas da persunas estras en connex  cun il martgà da lavur dals 20 da december 1994 vegn abolida.  Art.  6 Entrada en vigur 1 Questa ordinaziun entra en vigur il 1. da schaner 2013.  2       618.170   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-11-2012 01-01-2013 relasch emprima versiun -   3     618.170    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-11-2012 01-01-2013 emprima versiun -  4     	Art. 1 Dumondas per conceder l'emprima giada permissiuns 	Art. 2 Dumondas per prolungar permissiuns 	Art. 3 Cas ch'èn cumbinads cun spezialmain blera lavur 	Art. 4 Ulteriuras disposiziuns 	Art. 5 Aboliziun dal dretg vertent 	Art. 6 Entrada en vigur  		2018-06-06T01:58:26+0200 	"7001 Chur" 	"Gesetzessammlung Kanton Graubünden"


pdf_content: Reglament per la cumissiun d'integraziun    618.200   Reglament per la cumissiun d'integraziun  dals 18-01-2011 (versiun dals 01-02-2011)  sa basond sin l'art. 45 da la constituziun chantunala1)  relaschà da la regenza ils 18 da schaner 2011  Art.  1 Incumbensas 1 La  cumissiun  d'integraziun  è  in  gremi  spezialisà  che  ha  ina  funcziun  da  cussegliaziun davart temas ch'èn relevants per l'integraziun. 2 La cumissiun d'integraziun: a) cusseglia la regenza tar la direcziun strategica da la promoziun chantunala da   l'integraziun; b) collavura tar la priorisaziun dals champs d'acziun da la promoziun chantunala   da l'integraziun; c) stat a disposiziun a l'incumbensada u a l'incumbensà chantunal d'integraziun   sco gremi da contact e sco sustegn en dumondas specificas; d) apporta ina perspectiva externa fundada a la lavur chantunala d'integraziun. e) controlla  la  strategia  chantunala  da  l'integraziun  areguard  ils  basegns  e  la   realisabladad sco er areguard la dumonda, schebain las finamiras èn vegnidas   cuntanschidas.  3 Las commembras ed ils commembers da la cumissiun: a) tgiran il contact cun las organisaziuns e cun las instituziuns ch'èn relevantas    per l'integraziun, e quai en lur conturns da lavur ed en lur sectur spezial; b) dattan inputs e feedbacks davart dumondas ch'èn relevantas per l'integraziun   or da lur champs da cumpetenza; c) garanteschan la communicaziun davart temas ch'èn relevants per l'integraziun   en lur ambient da lavur ed en lur sectur spezial.  Art.  2 Cumposiziun, elecziun 1 La  cumissiun  d'integraziun  sa  cumpona  da  maximalmain  20  commembras  e  commembers.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   618.200    2 Tar l'elecziun da las commembras e dals commembers da la cumissiun sto vegnir   resguardada  la  represchentanza  paritetica  equilibrada  areguard  las  regiuns  ed  areguard las linguas sco er ina integraziun adequata da las abitantas e dals abitants   esters. 3 L'incumbensada  u  l'incumbensà  chantunal  d'integraziun  presidiescha  d'uffizi  la  cumissiun  d'integraziun.  La  cumissiun  d'integraziun  elegia  ina  substituta  u  in  substitut.  Art.  3 Persunas spezialisadas 1 En cas da basegn po la cumissiun consultar ulteriuras persunas spezialisadas e las  surdar incumbensas spezialas.  Art.  4 Secretariat 1 Il post spezialisà per l'integraziun maina il secretariat e fa ils protocols.  Art.  5 Sesidas 1 La  cumissiun  fa  uschè  bleras  sesidas  sco  quai  che  las  fatschentas  pretendan,   dentant almain ina giada per onn. 2 La cumissiun sa raduna sin invit da l'incumbensada u da l'incumbensà chantunal  d'integraziun u sche almain 5 commembras u commembers  pretendan ina sesida,   inditgond las tractandas. 3 Las  tractandas  ston  vegnir  inoltradas  al  secretariat  dal  post  spezialisà  per  l'integraziun fin 20 dis avant il termin da la sesida. 4 L'invit ensemen cun la glista da tractandas sto vengir tramessa a las commembras  ed als commembers almain 10 dis avant la sesida. 5 Fatschentas  urgentas  sco  er  fatschentas  d'impurtanza  subordinada  pon  vegnir  tractadas sin via circulara.  Art.  6 Decisiun 1 La cumissiun è abla da decider, sche almain 5 commembras u commembers  èn  preschents. 2 Conclus vegnan prendids en votaziuns avertas cun maioritad simpla.  En cas da  paritad da las vuschs ha la presidenta u il president il dretg da prender la decisiun da  tagl.  Art.  7 Ulteriuras disposiziuns 1 Dal  rest  valan  las  disposiziuns  da  l'ordinaziun  davart  las  collavuraturas  ed  ils   collavuraturs en uffizi accessoric dal chantun Grischun1).  1) DG 170.420  2    http://www.gr-lex.gr.ch/data/170.420/rm    618.200   Art.  8 Entrada en vigur 1 Quest reglament entra en vigur il 1. da favrer 2011.   3     618.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-01-2011 01-02-2011 relasch emprima versiun -  4       618.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-01-2011 01-02-2011 emprima versiun -   5    	Art. 1 Incumbensas 	Art. 2 Cumposiziun, elecziun 	Art. 3 Persunas spezialisadas 	Art. 4 Secretariat 	Art. 5 Sesidas 	Art. 6 Decisiun 	Art. 7 Ulteriuras disposiziuns 	Art. 8 Entrada en vigur  		2018-06-06T01:58:04+0200 	"7001 Chur" 	"Gesetzessammlung Kanton Graubünden"

element: relasch


title: Ordinaziun davart las immobiglias

abbreviation: OIm

pdf_content: 800.110 - Ordinaziun davart las immobiglias (OIm)    800.110   Ordinaziun davart las immobiglias (OIm)  dals 22-11-2022 (versiun dals 01-12-2022)  Sa basond sin l'art. 43 al. 2 e l'art. 49 al. 1 da la Constituziun chantunala1)  relaschada da la Regenza ils 22 da november 2022  1. En general  Art.  1 Object 1 Questa  ordinaziun  regla  las  incumbensas  e  las  cumpetenzas  dal  management  d'immobiglias dal chantun en ils suandants secturs: a) planisaziun e direcziun strategica dal portfolio d'immobiglias; b) management da projects da construcziun; c) gestiun d'immobiglias; d) furniziun d'ulteriurs servetschs.  Art.  2 Champ d'applicaziun 1 Questa  ordinaziun  vala  per  las  immobiglias  dal  chantun  ch'èn  en  la  facultad   administrativa e finanziala sco er per las immobiglias ch'il  chantun ha prendì en  locaziun. 2 Ella na vegn betg applitgada per las immobiglias dals instituts autonoms da dretg   public  e  da  las  dretgiras  ed  er  betg  per  ils  bains  immobigliars  ch'èn  vegnids  acquistads en connex cun la Lescha davart las vias dal chantun Grischun2) u cun la  Lescha  per  promover  il  svilup  economic  en  il  chantun  Grischun3).  Cunvegnas  divergentas restan resalvadas.  1) DG 110.100 2) DG 807.100 3) DG 932.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm https://www.gr-lex.gr.ch/data/932.100/rm https://www.gr-lex.gr.ch/data/807.100/rm   800.110    Art.  3 Princips 1 Il  chantun  ha  ina  funcziun  d'exempel  cun  ses  management  d'immobiglias  e  s'engascha  per  la  promoziun  da  la  cultura  architectonica  sco  er  da  soluziuns  innovativas. 2 El  agescha  tenor  ils  princips  da  la  necessitad,  da  la  commensurabladad,  da  la  persistenza e resguardond particularmain l'orientaziun als basegns dals utilisaders. 3 El ha la finamira da procurar per la transparenza dals custs, per la conscienza per   ils custs sco er per in cumportament economic resguardond particularmain ils custs   dals ciclus da vita.  Art.  4 Noziuns 1 En questa ordinaziun signifitgan: a) immobiglias:  edifizis  e  stabiliments  ch'èn  colliads  fermamain  e   permanentamain  cun  il  terren,  singulas  parts  d'edifizis  sco  er  bains  immobigliars en il senn da l'artitgel 655 dal Cudesch civil svizzer3);  b) management d'immobiglias: totalitad da tut las mesiras per cuvrir il basegn da  surfatscha e da spazi da l'administraziun chantunala sco er per defender ils   interess dal chantun sco proprietari e possessur d'immobiglias u sco patrun da  construcziun;  c) fatschentas  d'immobiglias:  cumpra,  utilisaziun  e  barat  d'immobiglias,  constituziun, modificaziun, execuziun ed aboliziun da dretgs da precumpra, da  cumpra e da recumpra sco er da dretgs da construcziun e d'auters dretgs reals   limitads  d'immobiglias,  locaziun  e  fittanza  d'immobiglias  inclusiv  prenotaziun;  d) projects  da  construcziun:  edifizis  novs,  midadas  d'edifizis,  engrondiments,  reparaziuns, renovaziuns sco er demontaschas d'immobiglias;  e) projects gronds: projects da construcziun ch'èn suttamess al  referendum da  finanzas obligatoric;  f) gestiun: administraziun, manaschi e mantegniment d'immobiglias; g) mantegniment:  mesiras  che  servan  a  mantegnair  l'utilisabladad  da   l'immobiglia e dals indrizs respectivs da la tecnica da manaschi, en spezial il   service e la tgira;  h) reparaziun: mesiras per restabilir l'utilisabladad e la segirezza da l'immobiglia  e dals indrizs respectivs da la tecnica da manaschi;  i) renovaziun:  restabiliment  d'in  entir  edifizi  u  da  parts  da  tal  en  in  stadi   cumparegliabel cun l'edifizi nov oriund;  j) cumprova  dal  basegn:  deducziun  e  descripziun  dal  basegn  da  spazi  e  d'equipament  a  maun  da  concepts  da  manaschi  e  d'utilisaziun  sco  er  da  programs da spazi;  k) patrun da construcziun: incumbensader u purtader da decisiuns suprem che ha  la responsabladad etica, giuridica ed economica tar la realisaziun da projects   da construcziun;  3) CS 210  2    http://db.clex.ch/link/Bund/210/rm    800.110   l) utilisaders: unitads organisatoricas che utiliseschan ina immobiglia.  Art.  5 Cumpetenzas 1 Il management d'immobiglias è chaussa da l'Uffizi da construcziun auta. 2 L'Uffizi  da construcziun auta  po delegar  incumbensas en il  rom da cunvegnas,  salva dentant il dretg da dar directivas tecnicas specificas. 3 Per las fatschentas d'immobiglias valan las suandantas cumpetenzas: a) per represchentar il chantun en connex cun fatschentas d'immobiglias sco er   davant  ils  uffizis  dal  register  funsil  designescha  il  Departament  d'infrastructura, energia e mobilitad u la Regenza las persunas autorisadas;  b) l'Uffizi  da  construcziun  auta  è  autorisà  da  prender  definitivamain  ed  autonomamain decisiuns da cumpra e da vendita en fatschentas d'immobiglias  da fin e cun 50 000 francs sco er da procurar precedentamain il transferiment  necessari da la facultad administrativa en la facultad finanziala.  4 Per ils projects da construcziun valan las suandantas cumpetenzas: a) en cas da projects gronds represchenta il Departament d'infrastructura, energia   e mobilitad il chantun sco patrun da construcziun, nominescha ina cumissiun  da planisaziun e da construcziun e surveglia ils projects da construcziun. El po  delegar la funcziun da patrun da construcziun a l'Uffizi da construcziun auta;  b) en cas da projects da construcziun che n'èn betg suttamess al referendum da  finanzas obligatoric, represchenta l'Uffizi da construcziun auta il chantun sco  patrun da construcziun;  c) il basegn per in project da construcziun sto vegnir cumprovà e motivà dals  utilisaders en moda chapaivla en enclegientscha cun lur departament superiur;  d) ils  utilisaders  collavuran  en  l'organisaziun  dal  project  en  il  rom  da  las  prescripziuns dal patrun da construcziun e da l'Uffizi da construcziun auta;  e) en cas da projects gronds u da studis pretensius vegn la planisaziun instradada  dal patrun da construcziun;  f) l'utilisaziun  dals  credits  sa  drizza  tenor  las  disposiziuns  da  la  legislaziun  davart las finanzas;  g) il  patrun  da  construcziun  po  concluder  divergenzas  dal  project  approvà,  sch'ellas  s'imponan  sin  fundament  da  la  planisaziun  detagliada  u  èn  necessarias  per  motivs  dal  manaschi,  per  motivs  economics  u  per  motivs  architectonics e sch'il credit na vegn betg surpassà.  Art.  6 Prescripziuns e directivas 1 Per observar ils princips davart las immobiglias elavura l'Uffizi da construcziun  auta  las  prescripziuns  necessarias  e  relascha  directivas  per  procurar,  planisar,   realisar, administrar, utilisar ed equipar las immobiglias. En quest connex vegnan ils  basegns dals utilisaders resguardads adequatamain.   3     800.110    2. Incumbensas  Art.  7 Planisaziun e direcziun strategica dal portfolio d'immobiglias 1 En il rom da la planisaziun e da la direcziun strategica dal portfolio d'immobiglias  ademplescha l'Uffizi da construcziun auta las suandantas incumbensas: a) planisar il portfolio e las investiziuns en moda proactiva ed a lunga vista; b) structurar il portfolio sco er optimar e regular ils portfolios parzials; c) definir ils standards da spazi e d'equipament per l'administraziun chantunala; d) examinar ils basegns annunziads dals utilisaders areguard la realisabladad ed   areguard la concordanza cun las finamiras e cun ils princips strategics davart  las immobiglias;  e) evaluar ils lieus e planisar l'occupaziun da las immobiglias; f) concluder ed annullar contracts d'immobiglias, sco contracts da cumpra e da   locaziun,  servituts,  contracts  da  service  e  da  mantegniment  e  chaussas  sumegliantas.  Art.  8 Management da projects da construcziun 1 En il rom da projects da construcziun ademplescha l'Uffizi da construcziun auta las  suandantas incumbensas: a) fixar las finamiras dals projects e survegliar tut las fasas dals projects; b) fixar furmas adattadas per l'organisaziun dals projects per diriger ils projects   da construcziun; c) preparar e realisar proceduras che garanteschan la qualitad per acquistar las   prestaziuns da construcziun, las prestaziuns da servetsch sco er las furniziuns  necessarias;  d) far la dumonda da credit a las instanzas cumpetentas; e) approvar e deliberar ils resultats resguardond las finamiras dal project fixadas; f) resguardar l'art en la construcziun tar ils projects; g) collaudar e controllar il rendaquint final; h) terminar e documentar ils projects.  Art.  9 Gestiun d'immobiglias 1 En il rom da la gestiun d'immobiglias ademplescha l'Uffizi da construcziun auta las  suandantas incumbensas: a) fixar ils standards manaschials ed ils nivels da service; b) survegliar il stadi, il manaschi ed il mantegniment; c) administrar ed actualisar ils contracts d'immobiglias; d) nettegiar, garantir il provediment e la dismessa, tgirar ils conturns sco er furnir   il servetsch d'enviern; e) administrar ils sistems da controlla d'access; f) planisar ed organisar midadas da biros; g) procurar e controllar l'energia; h) acquistar il mobigliar;  4       800.110   i) scuntrar ils custs da locaziun calculatorics entaifer l'administraziun.  Art.  10 Furniziun d'ulteriurs servetschs 1 L'Uffizi da construcziun auta cooperescha en la procedura legala per l'approvaziun  da contribuziuns da construcziun per edifizis subvenziunads e cusseglia ils posts  cumpetents en dumondas da la tecnica da construcziun. 2 El po furnir ulteriurs servetschs per patruns da construcziun publics e concluda  cunvegnas correspundentas per quest intent.   5     800.110    Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 22-11-2022 01-12-2022 relasch emprima versiun 2022-038  6       800.110   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 22-11-2022 01-12-2022 emprima versiun 2022-038   7    	1. En general 	Art. 1 Object 	Art. 2 Champ d'applicaziun 	Art. 3 Princips 	Art. 4 Noziuns 	Art. 5 Cumpetenzas 	Art. 6 Prescripziuns e directivas  	2. Incumbensas 	Art. 7 Planisaziun e direcziun strategica dal portfolio d'immobiglias 	Art. 8 Management da projects da construcziun 	Art. 9 Gestiun d'immobiglias 	Art. 10 Furniziun d'ulteriurs servetschs   		2022-11-23T23:50:56+0100 	"7001 Chur" 	"Gesetzessammlung Kanton Graubünden"